|  |
| --- |
|  |

**КРИТЕРИИ ЗА ИЗВЪРШВАНЕ НА ПОДБОР ЗА ВИСШИ ДЪРЖАВНИ СЛУЖИТЕЛИ**

* Управленска компетентност - Планиране, организиране, координиране и контрол на дейността на звеното за осигуряване изпълнението на индивидуалните и организационните цели;
* Лидерска компетентност - Мотивиране и развиване на служителите за постигане на значими индивидуални и организационни цели, включително управление и участие в екипи, които работят в сътрудничество за постигане на обща цел;
* Ориентация към резултати - Постигане на високи резултати в съответствие с поставените цели и изисквания;
* Компетентност за преговори и убеждаване - Убедително представяне на позиции и аргументи за постигане на съгласие между различни страни;
* Фокус към клиента (вътрешен/външен) - Познава интересите и очакванията на потребителите на услугите, които звеното предоставя;
* Дигитална компетентност – Притежава знания и умения за обработване на информация, създаване на съдържание, дигитална комуникация, информационна сигурност и решаване на проблеми, които са необходими за успешно изпълнение на длъжността.

Кандидатите се оценяват съгласно посочените критерии. Всеки критерий се оценява по 5-степенна скала, като 5 е най-високата, а 1 е най-ниската оценка:

* 5 – напълно отговаря на изискванията за длъжността;
* 4 – в голяма степен отговаря на изискванията за длъжността;
* 3 – в средна степен отговаря на изискванията за длъжността;
* 2 – в малка степен отговаря на изискванията за длъжността;
* 1 – не отговаря на изискванията за длъжността.